CELEX: 62019CN0740
Language: lv
Date: 2019-11-09 00:00:00
Title: Lieta C-740/19: Lūgums sniegt prejudiciālu nolēmumu, ko 2019. gada 9. novembrī iesniedza Fővárosi Közigazgatási és Munkaügyi Bíróság (Ungārija) – NJ/Országos Idegenrendészeti Főigazgatóság

23.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 95/12
            
         
      Lūgums sniegt prejudiciālu nolēmumu, ko 2019. gada 9. novembrī iesniedza Fővárosi Közigazgatási és Munkaügyi Bíróság (Ungārija) – NJ/Országos Idegenrendészeti Főigazgatóság
      
      (Lieta C-740/19)
      (2020/C 95/11)
      Tiesvedības valoda – ungāru
      
         Iesniedzējtiesa
      
      
         Fővárosi Közigazgatási és Munkaügyi Bíróság
      
      
         Pamatlietas puses
      
      
         Prasītājs: NJ
      
         Atbildētāja: Országos Idegenrendészeti Főigazgatóság
      
      
         Prejudiciālie jautājumi
      
      
                  1)
               
               
                  Vai Pamattiesību hartas 47. pants un Eiropas Parlamenta un Padomes Direktīvas 2013/32/ES (1) (tā sauktā “Procedūru direktīva”) 31. pants, ņemot vērā Eiropas Cilvēktiesību konvencijas 6. un 13. pantā noteikto, ir jāinterpretē tādējādi, ka dalībvalsts var nodrošināt efektīvu tiesību aizsardzību tiesā arī tad, ja tās tiesas nevar grozīt patvēruma procedūrās pieņemtos lēmumus, bet tikai var tos atcelt vai likt uzsākt jaunu procedūru?
               
            
                  2)
               
               
                  Vai Pamattiesību hartas 47. pants un Eiropas Parlamenta un Padomes Direktīvas 2013/32/ES (tā sauktā “Procedūru direktīva”) 31. pants, tāpat ņemot vērā Eiropas Cilvēktiesību konvencijas 6. un 13. pantā noteikto, ir jāinterpretē tādējādi, ka ar minēto tiesisko regulējumu ir saderīgi dalībvalsts tiesību akti, ar kuriem tiesvedībai patvēruma lietās ir noteikts viens obligāts kopējais sešdesmit dienu termiņš – neatkarīgi no jebkādiem individuālajiem apstākļiem un neņemot vērā lietas īpatnības, nedz arī iespējamās grūtības sniegt pierādījumus?
               
            
         (1)  Eiropas Parlamenta un Padomes Direktīva (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (OV 2013, L 180, 60. lpp.).